Tidsstyring Hver skærm kan indstilles til at være tændt i bestemte tidsrum på dagen efter ’uge ur-konceptet’. Eksempelvis er skærmen tændt fra kl. 8.00 til 23.00 mandag til fredag. Tidsstyring kræver: At skærmen understøtter CEC   At der er en aktiv internetforbindelse. Offline-mode og mistet opkobling Alle medier skal være uploadet i online-mode til din playliste i Screenify inden visning i offline-mode. I offline-mode kan skærmene kun vise dine allerede uploadede billeder og videoer – ikke live-indhold, som hentes direkte fra din hjemmeside via URL eller fra et API. Skulle din enhed miste internetforbindelsen, fortsætter skærmen med at vise de billeder og videoer, der er uploadet til Screenify (fallback). De gemmes nemlig lokalt på enheden, så længe de ligger på enhedens playliste.  Enheden skifter automatisk tilbage til online-mode, så snart internetforbindelsen er genetableret. Herefter opdateres enheden med det nyeste fra Screenify portalen.